পাঁচ দক্ষিণ কোরিয়ার মহিলাকে ধর্ষণে ৪০ বছরের জেল ভারতীয়ের

ওয়েব ডেস্ক: অস্ট্রেলিয়ায় (Autrallia) পাঁচ দক্ষিণ কোরিয়ার মহিলাকে ধর্ষণের অভিযোগে ৪০ বছরের জেল (Jail) ভারতীয়ের (Indian)। বালেশ ধনকার (Balesh Dhankhar) ভুয়ো চাকরির বিজ্ঞাপন দিত। তারপর ওই আইটি কনসালট্যান্ট সিডনির বাড়িতে মহিলাদের নিয়ে এসে ধর্ষণ করত। ১৩টি ধর্ষণ সহ তার বিরুদ্ধে ৩৯টি দোষ প্রমাণিত। নির্যাতিতা মহিলাদের বয়স ২১ থেকে ২৭ বছর। শুক্রবার ডাউনিং সেন্টার ডিস্ট্রিক্ট কোর্টে এই সাজা ঘোষণা হয়েছে। ডিস্ট্রিক্ট কোর্ট জাজ মাইকেল কিং এই শাস্তি দিয়েছেন।

নির্যাতনের ভিডিও করে রাখতো দোষী ব্যক্তি। যাতে তা দেখিয়ে ভবিষ্যতে অপরাধ করা যায়। সাজা ঘোষণার সময় বালেশের মধ্যে কোনও উত্তাপ চোখে পড়েনি। ২০১৮ সালে গ্রেফতারের আগে ভারত-অস্ট্রেলিয়ার কমিউনিটির মধ্যে গণ্যমান্য ব্যক্তি ছিল বালেশ। ২০০৬ সালে বালেশ অস্ট্রেলিয়ায় একজন ছাত্র হিসেবে আসে। এখন জেলের মেয়াদ শেষে তার বয়স হবে ৮৩ বছর।